SL Uradni list Evropske unije L 246/13

UREDBA KOMISIJE (ES) št. 1092/2007

z dne 20. septembra 2007

o izdaji uvoznih dovoljenj za riž v okviru tarifnih kvot, odprtih z Uredbo (ES) št. 2021/2006 za podobdobje september 2007

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1785/2003 z dne 29. septembra 2003 o skupni ureditvi trga za riž (1),

ob upoštevanju Uredbe Komisije (ES) št. 1301/2006 z dne 31. avgusta 2006 o določitvi skupnih pravil za upravljanje uvoznih tarifnih kvot za kmetijske proizvode, ki se upravljajo s sistemom uvoznih dovoljenj (2), in zlasti člena 7(2) Uredbe,

ob upoštevanju Uredbe Komisije (ES) št. 2021/2006 z dne 22. decembra 2006 o odprtju in upravljanju uvoznih kvot za riž s poreklom iz afriških, karibskih in pacifiških držav (AKP) ter čezmorskih držav in ozemelj (ČDO) (3) in zlasti člena 15(1) Uredbe,

ob upoštevanju naslednjega:

(1) Uredba (ES) št. 2021/2006 je odprla skupno letno tarifno kvoto za uvoz 160 000 ton riža, izraženo v protivrednosti oluščenega riža, od tega 125 000 ton s poreklom iz držav AKP (zaporedna številka 09.4187), 25 000 ton s poreklom iz Nizozemskih Antilov in Arube (zaporedna številka 09.4189) in 10 000 ton s poreklom iz najmanj razvitih ČDO (zaporedna številka 09.4190), ter letno tarifno kvoto lomljenega riža s poreklom iz držav AKP, ki znaša 20 000 ton (zaporedna številka 09.4188).

(2) Za kvote iz člena 1(1)(a) in (b) Uredbe (ES) št. 2021/2006 je tretje podobdobje mesec september.

(3) Iz sporočila v skladu s členom 17(a) Uredbe (ES) št. 2021/2006 izhaja, da zahtevki za kvoto z zaporedno številko 09.4187, predloženi v prvih petih delovnih dneh meseca septembra 2007 v skladu s prvim odstavkom člena 13 navedene uredbe, zajemajo količino v enakovredni količini oluščenega riža, ki presega razpoložljivo količino. Zato je treba z določitvijo koeficienta dodelitve, ki se bo uporabil za zahtevane količine za zadevno kvoto, določiti, v kakšnem obsegu se lahko izdajo uvozna dovoljenja.

(4) Iz zgoraj navedenega sporočila izhaja, da zahtevki za kvoti z zaporednima številkama 09.4189 – 09.4190, predloženi v prvih petih delovnih dneh meseca septembra 2007 v skladu s prvim odstavkom člena 13 navedene uredbe, zajemajo količino v enakovredni količini oluščenega riža, ki je manjša od razpoložljive količine.

(5) Zato je treba v skladu s členom 15(1) Uredbe (ES) št. 2021/2006 določiti skupne razpoložljive količine za naslednje kvotno podobdobje –

SPREJELA NASLEDNJO UREDBO:

Člen 1

1. Na podlagi zahtevkov za uvozna dovoljenja za riž v okviru kvote (kvot) z zaporedno številko 09.4187 iz Uredbe (ES) št. 2021/2006, predloženih v prvih petih delovnih dneh meseca septembra 2007, se izdajo dovoljenja za zahtevane količine, za katere se uporabijo koeficienti dodelitve iz Priloge k tej uredbi.

2. Skupne razpoložljive količine v okviru kvot z zaporednimi številkami 09.4187 – 09.4188 – 09.4189 – 09.4190 iz Uredbe (ES) št. 2021/2006 za naslednje kvotno podobdobje so določene v Prilogi k tej uredbi.

Člen 2

Ta uredba začne veljati na dan objave v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 20. septembra 2007 Za Komisijo Jean-Luc DEMARTY Generalni direktor za kmetijstvo in razvoj podeželja

(1) UL L 270, 21.10.2003, str. 96. Uredba, kakor je bila spremenjena z Uredbo (ES) št. 797/2006 (UL L 144, 31.5.2006, str. 1).

(2) UL L 238, 1.9.2006, str. 13. Uredba, kakor je bila spremenjena z Uredbo (ES) št. 289/2007 (UL L 78, 17.3.2007, str. 17).

(3) UL L 384, 29.12.2006, str. 61.